cyanic-selkie/wikianc huggingface dataset:
முதலாம் லியோ (திருத்தந்தை)
உரோமைக்கும் கான்ஸ்டான்டிநோபுளுக்கும் இடையிலான உறவு
திருத்தந்தை லியோ அனுப்பிய கடிதத்தில் அடங்கியிருந்த மேற்கூறிய கொள்கை விளக்கம் பொதுச்சங்கத்தில் வாசித்து அறிவிக்கப்பட்டதும், சங்கத்தில் கூடியிருந்த ஆயர்கள் ஒரு குரலாக, "லியோ வழியாகப் பேதுரு பேசியுள்ளார்" என்று கூறித் தம் இசைவைத் தெரிவித்தனர். இச்செய்தி பொதுச்சங்க நடவடிக்கைகளில் பதிவுசெய்யப்பட்டுள்ளது.
இதில் குறிப்பிடத்தக்க ஒரு விவரம் என்னவென்றால், கால்செதோன் நகரில் கூடிய பொதுச்சங்கம் இத்தாலியில் கூட வேண்டும் என்றும், அதற்குத் தாம் அனுப்பிய பதிலாள்கள் தலைமை தாங்கவேண்டும் என்றுதான் திருத்தந்தை லியோ கேட்டுக்கொண்டிருந்தார். ஆனால், திருச்சபை வாழ்வில் முக்கிய நிகழ்வான ஒரு பொதுச்சங்கம் கூடுவது பற்றி தமது விருப்பத்தைச் செயல்படுத்துவதில், அவ்வளவு உறுதியான அதிகாரம் கொண்டிருந்த திருத்தந்தை லியோ கூட வெற்றிபெற முடியவில்லை.
கால்செதோன் பொதுச்சங்கம் நிறைவேற்றிய தீர்மானங்களுள் ஒன்று திருத்தந்தை லியோவுக்குப் பிடிக்கவில்லை. அதாவது, உரோமை நகர் மேற்கு உரோமைப் பேரரசின் தலைநகராகவும், காண்ஸ்டாண்டிநோபுள் நகர் கீழைப் பேரரசின் தலைநகராகவும் இருந்ததால், திருச்சபை அதிகாரத்தைப் பொறுத்த மட்டிலும் இரு நகர்களும் ஒரே சிறப்புரிமை கொண்டுள்ளன என்று தீர்மானம் நிறைவேற்றப்பட்டது. இது "28ஆம் தீர்மானம்" (canon 28) என்று அழைக்கப்படுகிறது. இத்தீர்மானத்தின் படி உரோமை நகருக்கு அடுத்தபடியாக கிறித்தவ திருச்சபையில் இரண்டாம் இடத்தை காண்ஸ்டாண்டிநோபுள் பிடிக்கும் என்றாயிற்று. ஆனால், வரலாற்றைப் பார்த்தால், கீழைப் பேரரசுப் பகுதியில் திருச்சபையின் பண்டைய மையங்களாக இருந்த இரு முக்கிய நகரங்கள் அலெக்சாந்திரியா மற்றும் அந்தியோக்கியா ஆகும்.
வரலாற்றில் நடந்த இந்த நிகழ்வைக் கருதும்போது, திருச்சபையில் திருத்தந்தையின் அதிகாரம் எப்போதுமே அமைதியான முறையில் ஏற்றுக்கொள்ளப்படவில்லை என்பது தெரிகிறது.
போரெடுத்துவந்த அட்டிலாவைத் திருத்தந்தை லியோ தடுத்து நிறுத்தியது
452ஆம் ஆண்டில் ஹுண் இனத்தைச் சார்ந்த படைத்தலைவரான அட்டிலா என்பவர் வட இத்தாலியின் மீது படையெடுத்து வந்து அதன் பெரும்பகுதியை அழிவுக்கு உட்படுத்தினார். ஐரோப்பாவில் உருசிய நாடு ஊரல் மலை (en:Ural) பகுதி, செருமானிய ரைன் ஆற்றுப் பகுதி, தன்யூப் ஆற்றுப் பகுதி ஆகியவற்றை உள்ளடக்கி, பால்டிக் கடல் வரை ஹுண் பேரரசு (en:Hun Empire) பரவியிருந்தது. அங்கிருந்து வந்து இத்தாலியைப் பிடித்து, பின்னர் உரோமையை வந்தடையும் வண்ணம் புறப்பட்ட அட்டிலா வட இத்தாலியின் மாந்துவா (en:Mantua) நகரை அணுகியபோது, திருத்தந்தை லியோ நேரடியாகச் சென்று அட்டிலாவை சந்தித்துப் பேசினார் (en:Attila and Leo). அட்டிலாவும் அவருடைய படைகளும் படையெடுப்பைக் கைவிட்டு திரும்பிச் சென்றனர்.
இந்த நிகழ்ச்சியைப் பல வரலாற்று ஏடுகள் குறிப்பிடுகின்றன. அவை தரும் செய்திகள் இவை: ஹுண் இனப் படைத்தலைவரான அட்டிலா, உரோமைப் பேரரசனான மூன்றாம் வாலென்டீனியனின் சகோதரியான ஹொனோரியா என்பவரை மணந்துகொள்ள விரும்பினார். எனவே மணப்பெண்ணை மிகுந்த செல்வங்களோடு தன்னிடம் அனுப்பித் தர வேண்டும் என்றும் அவ்வாறு செய்யாவிட்டால் உரோமைப் பேரரசின் மீது போர்தொடுக்கப் போவதாகவும் அட்டிலா மிரட்டினார். ஆனால் வாலென்டீனியன் தன் சகோதரியை அனுப்ப மறுத்துவிட்டார்.
அட்டிலாவை சமாதானப்படுத்தும் பொருட்டு வாலென்டீனியன் ஒரு தூதுக்குழுவை அனுப்பினார். அக்குழுவின் தலைவராக திருத்தந்தை லியோவும் அவரோடு இரு ஆட்சியாளர்களும் சென்றனர். தூதுக்குழுத் தலைவர் லியோவும் படையெடுத்து வந்த அட்டிலாவும் என்ன பேசினர், எவ்விதத்தில் உடன்பாடு எட்டப்பட்டது என்பது குறித்து அதிக விவரங்கள் தெரியவில்லை. ஆனால் அட்டிலா படையெடுப்பைக் கைவிட்டு, தன் படைகளோடு தன்யூப் ஆற்றுக்கு அப்பால் பின்வாங்கினார் என்பது வரலாற்று உண்மை.
வரலாற்று ஆசிரியர்கள் இது பற்றி வேறுபட்ட கருத்துகள் தெரிவித்துள்ளனர். திருத்தந்தை லியோ அட்டிலாவுக்குப் பேரளவான பொன் கொடுத்திருக்கலாம் என்றொரு கருத்து உள்ளது. ஏற்கனவே திரட்டிக் கொண்டு வந்த கொள்ளைப் பொருள்களை சுமந்துகொண்டு மேலும் படையெடுப்பைத் தொடர்வது சிரமமாக இருந்திருக்கலாம். அப்போது வட இத்தாலியாவில் பரவிய கொள்ளை நோய், உணவுப் பற்றாக்குறை போன்றவை காரணமாகலாம். கிழக்கே தன்யூப் ஆற்றின் கரையில் கிழக்குப் பேரரசன் மார்சியானுசு ஹுண் பேரரசைத் தாக்கியது காரணமாகலாம்.
கிறித்தவ மதத்தைச் சேராத அட்டிலா, திருச்சபைத் தலைவரான லியோவைக் கண்டு, சமய நம்பிக்கையின் அடிப்படையில் பணிந்திருக்க வாய்ப்பில்லை என்று சில வரலாற்றாசிரியர்கள் கூறுகின்றனர். ஆனால் திருத்தந்தை லியோ, சமரச முயற்சி செய்து வெற்றி பெற்றார் என்பது ஏற்கப்படுகிறது.
விசிகோத்து மன்னனான அலாரிக் என்பவர் கிபி 410இல் உரோமை மீது படையெடுத்துச் சென்ற சிறிது நாள்களிலேயே மரணத்தைச் சந்தித்ததுபோன்று தனக்கும் நேர்ந்துவிடுமோ என்று அட்டிலா பயந்திருக்கலாம். ஒரு வரலாற்றாசிரியர், திருத்தந்தை லியோ அட்டிலாவின் முன் நின்று பேச்சுவார்த்தை நடத்திய சமயத்தில் பிரமாண்டமான ஒரு மனிதர், குருவுக்கு உரிய உடையை அணிந்துகொண்டு, கையில் ஒரு வாளை ஏந்தியவராய் தன்னையும் தன் படையையும் மிரட்டியது போன்ற ஒரு காட்சி அட்டிலாவின் கண்முன் தோன்றியது என்றும், பயந்துபோன அட்டிலா பணிந்தார் என்றும் கூறுகிறார். எவ்வாறாயினும், திருத்தந்தை லியோவுக்கும் அட்டிலாவுக்கும் இடையே நிகழ்ந்த வரலாற்று முக்கியத்துவம் நிறைந்த சந்திப்புக்கு மூன்று ஆண்டுகளுக்குப் பின், 455இல் வாண்டல் இனத்தவர் (en:Vandals) உரோமை நகரைத் தாக்கிக் கொள்ளையடிக்க வந்த போது வாண்டல் படைத்தலைவரான கென்செரிக்கையும் (en:Genseric) படைகளையும் உரோமை நகரின் தடுப்புச் சுவர்களுக்கு வெளியே சந்தித்த திருத்தந்தை லியோவால் அவர்களைத் தடுத்து நிறுத்த முடியவில்லை. ஆயினும் உயிர்ச் சேதம் மற்றும் தீவைப்பு தடுக்கப்பட்டது ஒரு சாதனையே.
இறப்பு
திருத்தந்தை லியோ 461ஆம் ஆண்டு, நவம்பர் 10ஆம் நாள் இறந்தார். அவருடைய உடல் உரோமையில் புனித பேதுரு பெருங்கோவிலின் உள்முற்றத்தில் அடக்கம் செய்யப்பட்டது. 688இல் கோவிலுக்கு உள்ளே அடக்கப்பட்டது. கல்லறை மீது சிறப்பான விதத்தில் ஒரு பீடமும் நிறுவப்பட்டது.
திருவிழா
திருத்தந்தை லியோவின் திருவிழா மேற்கு திருச்சபையில் நவம்பர் 10ஆம் நாளில் கொண்டாடப்படுகிறது. கீழைத் திருச்சபை அவரது விழாவை பெப்ருவரி 18ஆம் நாள் கொண்டாடுகிறது.
வெளி இணைப்புகள்
பகுப்பு:கத்தோலிக்க மறைவல்லுநர்கள் பகுப்பு:திருத்தந்தையர்கள் பகுப்பு:இத்தாலிய திருத்தந்தையர்கள் பகுப்பு:இத்தாலியின் கிறித்தவப் புனிதர்கள் பகுப்பு:400 பிறப்புகள் பகுப்பு:461 இறப்புகள் பகுப்பு:நான்காம் நூற்றாண்டு பிறப்புகள் பகுப்பு:திருச்சபைத் தந்தையர்கள்
தகடூர் வரலாறும் பண்பாடும் (நூல்)
ஆசிரியர்
இந்நூலின் ஆசிரியர் மூனைவர் இரா. இராமகிருட்டிணன். இவர் கிருட்டிணகிரி மாவட்டம் ஒசூரில் பிறந்து பெங்களூரில் வாழ்ந்துவருபவர்.
நூல் அமைப்பு
தகடூர் வரலாறும் பண்பாடும் என்னும் இந்நூல் அரசியல், வாழ்வியல் என்னும் இரு பெரும் பிரிவுகளாகப் பிரிக்கப்பட்டு ஆராயப்பட்டுள்ளது. அரசியல் என்னும் பெரும் பிரிவில் தொல்பழங்காலம் முதல் இன்றுவரை தகடூர் பகுதியை ஆண்ட மன்னர்களின் வரலாற்றைப் பதினெட்டு உட்தலைப்புகளின் கீழ் ஆராயும் இந்நூல், வாழ்வியல் என்னும் பிரிவில் சமுதாயம் முதல் நாட்டுப்பறவியல் முடிய ஆறு உட்தலைப்புக்களின் கீழ் மக்கள் சமூக வாழ்க்கையைத் தெளிவாகப் பிரித்து ஆராய்கிறது.
வெளி இணைப்புகள்
பகுப்பு:2008 தமிழ் நூல்கள்
சர்தார் ராவாஜி ராணா
சர்தார் சிங் ராவாஜி ராணா (Sardarsinhji Ravaji Rana) (1870–1957), சுருக்கமாக எஸ். ஆர். ராணா (S. R. Rana) என அழைக்கப்படுவார். இவர் இந்திய விடுதலைப் போராட்ட வீரரும், பாரிஸ் இந்தியச் சமூகத்தின் நிறுவன உறுப்பினரும் மற்றும் இந்தியத் தன்னாட்சி இயக்கத்தின் துணைத் தலைவராக இருந்தவர்.
ஆதார நூற்பட்டியல்
பகுப்பு:இந்திய விடுதலைப் போராட்ட வீரர்கள்
பெரியமறை வேதபுரீஸ்வரர் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:அரியலூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மியான்மர் சுண்டெலி
பகுப்பு:சுண்டெலிகள் மியான்மர் சுண்டெலி (Mus nitidulus-மசு நித்துலசு) என்பது மத்திய மியான்மரில் காணப்படும் மசு பேரினத்தைச் சேர்ந்த நடுத்தர அளவிலான கொறித்துண்ணி சிற்றினமாகும்.
தோற்றம்
இந்த சிற்றினத்தின் பெயர் 1859ஆம் ஆண்டிற்கு முந்தையது. மசு நித்துலசு, மசு செர்விகலரில் இருந்து ஒரு தனி சிற்றினமாகப் பிரிக்கப்பட்டது ஆகும். 2007-ல், முக்கியமாக புதிய மாதிரிகள் மீதான மரபணு ஆராய்ச்சியின் காரணமாக, ''ம. நித்துலசு'' தனிச் சிற்றினமாக அங்கீகரிக்கப்பட்டது. இது ம. செர்விகாலர் விட ''ம. பூடுகா''வுடன் மிகவும் நெருக்கமாகத் தொடர்புடையவை. மரபணு தரவுகளின் அடிப்படையில், ''ம. நித்திலசு'' 1.3 மில்லியன் ஆண்டுகளுக்கு முன்பு தோன்றியதாக மதிப்பிடப்பட்டுள்ளது. இந்த சிற்றினத்தின் பரவலானது ஐராவதி ஆற்றின் கீழ்ப்பகுதியைச் சுற்றியுள்ள பகுதியை உள்ளடக்கியது.
விளக்கம்
''ம. நித்திலசு'' நடுத்தர அளவிலான சுண்டெலியாகும். மென்மையான, மெல்லிய, நெகிழ்வான, வெளிப்படையான மீசை முடிகளுடையது. இது ''ம. செர்விகாலர் மற்றும் ம. பிராஜிலிகாடா போன்று'' தோற்றமளிக்கின்றது. உடலின் அடிப்பகுதி வெளிர் சாம்பல் நிறமாகவும், கன்னங்கள் மற்றும் மூக்கின் பக்கங்களும் வெண்மையாகவும் இருக்கும். இது பெரிய, முடிகளுடன் கூடிய காதுகளைக் கொண்டுள்ளது. இதன் பாதங்கள் வெண்மை நிறமுடையன; ஆனால் சில நேரங்களில் கருப்பு முடிகள் காணப்படும். இதனுடைய நீளம் 73 முதல் 93 மி.மீ. வரை இருக்கும். எடை 16.2 முதல் 18 கிராம் வரை மாறுபடும். இவை பக்கத்திற்கு 1 + 2 + 2 என இரண்டு பக்கத்திலும் மொத்தமாக 10 பாற்சுரப்பிகள் உள்ளன.
ஆண் தமிழ்ப் பெயர்கள்
தமிழர்கள் சூட்டியுள்ள தூயத்தமிழ் ஆண்பால் பெயர்கள் கீழே அகரவரிசைப்படி பட்டியலிடப்பட்டுள்ளன. சமற்கிருத பெயர்கள் இவற்றில் இடம்பெறவில்லை.
குறிப்புகள்
பாரதி, நக்கீரன் உள்ளிட்ட பெயர்கள் சமற்கிருத பெயர்களாக இருப்பினும் அவைத் தமிழுலகில் அழியாப்புகழ்ப் பெற்ற மனிதர்களின் பெயர்களாதலால் தமிழ்ப்பெயர்களாய்ச் சூட்டப்பட பரிந்துரைக்கப்பட்டன.
துண்டிக்கல்
துண்டிக்கல் (Dundigal, அதிகாரப்பூர்வமாக '''துண்டிக்கல் கந்திமைசம்மா என்று அழைப்பர். இந்நகரம்  இந்தியாவின் தெலுங்கானா மாநிலத்தில் மெட்சல்-மல்கஜ்கிரி மாவட்டத்தில் நகராட்சியுடன் கூடியுள்ளது.  இது ஐதராபாத் நகரத்திலிருந்து 23 கிமீ தொலைவில் உள்ளது. இந்திய வான்படை அகாதமி துண்டிக்கல் நகரத்தில் உள்ளது. 2011 ஆம் ஆண்டு இந்திய மக்கள் தொகை கணக்கெடுப்பின் படி, 65 சதுர கிலோ மீட்டர் பரப்பளவு கொண்ட துண்டிக்கல் நகராட்சியின் மொத்த மக்கள் தொகை 40,817 ஆகும்.
வரலாறு
11 அக்டோபர் 2016 அன்று மெட்சல்-மல்கஜ்கிரி மாவட்டம் புதிதாக நிறுவப்படுவதற்கு முன்னர் துண்டிக்கல் நகரம் ரங்காரெட்டி மாவட்டத்தில் ஒரு நகரமாக இருந்தது.
மேற்கோள்கள்
மெட்சல்-மல்கஜ்கிரி மாவட்டம் பகுப்பு:தெலங்காணாவில் உள்ள ஊர்களும் நகரங்களும்
தாமன் மாவட்டம்
தமன் மாவட்டம், இந்தியாவின் ஒன்றியப் பகுதியானதாத்ரா & நகர் ஹவேலி மற்றும் தாமன் & தியூவில் உள்ளது. இதன் தலைமையிடம் தமன் நகரத்தில் உள்ளது. இது தவறுதலாக டாமன் மாவட்டம் என்றும் அழைக்கப்படும். இது 72 சதுர கி.மீ பரப்பளவைக் கொண்டது. . இங்கு இரண்டு லட்சம் பேர் வசிக்கின்றனர். மும்பையில் இருந்து 169 கி.மீ தொலைவில் உள்ளது. இங்கு தமன் கங்கை ஆறு பாய்கிறது.
அரசியல்
இந்த மாவட்டம் தமன் தியூ மக்களவைத் தொகுதிக்கு உட்பட்டது.
உட்பிரிவுகள்
இந்த மாவட்டம் தமன் வட்டம் என்ற ஒரே உட்பிரிவைக் கொண்டுள்ளது. இந்த மாவட்டத்தில் கீழ்க்காணும் ஊர்கள் உள்ளன.
இணைப்புகள்
பகுப்பு:தமன் மற்றும் தியூ மாவட்டங்கள் பகுப்பு:தமன் மாவட்டம் பகுப்பு:தமன் தியூ
தின்னக்கோணம் பசுபதீஸ்வரர் கோயில்
தின்னக்கோணம் பசுபதீஸ்வரர் கோயில் தமிழ்நாட்டில் திருச்சிராப்பள்ளி மாவட்டம், தின்னக்கோணம் என்னும் ஊரில் அமைந்துள்ள சிவன் கோயிலாகும். இது ஒரு தேவார வைப்புத்தலமாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் சிவாகம முறைப்படி இரண்டு காலப் பூசைகள் நடக்கின்றன. மாசி மாதம் சிவராத்திரி முக்கிய திருவிழாவாக நடைபெறுகிறது. புரட்டாசி மாதம் நவராத்திரி திருவிழாவாக நடைபெறுகிறது.
மேற்கோள்கள்
பகுப்பு:திருச்சிராப்பள்ளி மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள் பகுப்பு:தேவார வைப்புத் தலங்கள்
இலிண்ட்கிரென் ஆக்சிசனேற்றம்
இலிண்ட்கிரென் ஆக்சிசனேற்றம் (Lindgren oxidation) என்பது ஆல்டிகைடுகளை கார்பாக்சிலிக் அமிலங்களாக ஆக்சிசனேற்றம் செய்வதற்கான ஒரு தேர்ந்தெடுக்கப்பட்ட முறையாகும். சுவீடன் நாட்டைச் சேர்ந்த இயற்பியலாளர் பெங்ட் ஓ. இலிண்ட்கிரெனின் பெயர் இவ்வினைக்கு சூட்டப்பட்டது.
சோடியம் குளோரைட்டு ஓர் ஆக்சிசனேற்றியாகவு,ம் 3-5 என்ற காரகாடித்தன்மைச் சுட்டெண் கொண்ட இலேசான அமிலச் சூழலிலும் கரைப்பான் கலவையானது நீரில் ஆக்சிசனேற்றம் அடைகிறது. சிக்கலான ஆக்சிசனேற்ற எதிர்வினைகளைத் தவிர்க்க, இவ்வினையில் உருவாகும் ஐப்போகுளோரைட்டை துப்புரவாக்கிகளைப் பயன்படுத்தி வினை கலவையிலிருந்து அகற்ற வேண்டும். அசல் வினையில் சல்பமிக் அமிலமும் இரிசார்சினாலும் துப்புரவாக்கிகளாகப் பயன்படுத்தப்பட்டன. சியார்ச்சு ஏ. கிராசு மற்றும் சக பணியாளர்கள் அலிபாடிக் மற்றும் α,β-நிறைவுறாத ஆல்டிகைடின் ஆக்சிசனேற்றத்திற்காக 2-மெத்தில்-2-பியூட்டீனை துப்புரவாக்கிகளாக முதன்முதலில் பயன்படுத்தினார்கள். பின்னர் ஐதரசன் பெராக்சைடும் ஐப்போகுளோரைட்டை அகற்றும் வேலையை செய்தது.
மேற்கோள்கள்
பகுப்பு:பெயர் வினைகள் பகுப்பு:கரிம ஒடுக்க-ஏற்ற வினைகள் பகுப்பு: துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
முள்ளிக்குளம் ஊராட்சி
முள்ளிக்குளம் ஊராட்சி (Mullikkulam Gram Panchayat), தமிழ்நாட்டின் திருநெல்வேலி மாவட்டத்தில் உள்ள வாசுதேவநல்லூர் வட்டாரத்தில் அமைந்துள்ளது. இந்த ஊராட்சி, வாசுதேவநல்லூர் சட்டமன்றத் தொகுதிக்கும் தென்காசி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1276 ஆகும். இவர்களில் பெண்கள் 651 பேரும் ஆண்கள் 625 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருநெல்வேலி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இலக்னத்திற்கேற்ப வீட்டு வாசல்
இலக்கினத்திற்கேற்ப வீட்டு வாசல் என்பது, இந்துக்களின் பண்பாட்டில், வீடுகளை அமைக்கும்போது வீட்டுத் தலைவரின் இலக்கினத்துக்கு ஏற்ப வீட்டின் வாசலைக் குறிப்பிட்ட திசைகளை நோக்கி அமைக்கும் நடைமுறையைக் குறிக்கிறது. உலகம் முழுவதிலும் காணப்படும் பல பண்பாட்டுக் கூறுகளைப் போலவே, இந்த நடைமுறையும் நம்பிக்கையின் அடிப்படையிலானது, இந்துக்களின் உலக நோக்கின் பாற்பட்டது. இது தற்கால அறிவியல் கோட்பாடுகளுக்கு அமைவானதாக ஏற்றுக்கொள்ளப்படுவது இல்லை. எனினும், தற்காலத்திலும் இம்முறைகளைக் கைக்கொள்பவர்கள் பெருமளவில் உள்ளனர்.
வாஸ்து சாஸ்திரம், சிற்ப நூல், மனையடி சாஸ்திரம் என்று பலவாறாக அறியப்படும், கட்டிடங்களை அமைக்கும் மரபுவழி நடைமுறைகள் பற்றி விளக்கும் நூல்கள் வீடுகளின் வாசல் அமைய வேண்டிய திசையைத் தெரிவது பற்றிச் சிறப்பாகப் பேசுகின்றன. இந்நூல்களின்படி வாசல் திசையைத் தெரிவு செய்வது என்பது, வீடு அமைத்தலில் முதலில் செய்யவேண்டிய முக்கியமான பணிகளுள் ஒன்று. இந்த நூல்கள் பல்வேறு காலகட்டங்களில் தோன்றியவை என்பதால், அவ்வக்காலச் சமூக பண்பாட்டுப் பின்னணிகளுக்கு ஏற்ப இவற்றில் வேறுபாடான கருத்துக்கள் காணப்படுகின்றன. எடுத்துக்காட்டாக, வாசல் திசை தெரிவுக்கு வீடு கட்டும் மாதம், வீட்டில் வாழவுள்ளோர் சார்ந்த வருணம், போன்ற பல்வேறு தேர்வு வரன்முறைகளையும் பழைய நூல்களில் பயன்படுத்தியுளனர். இவற்றுட் சில இக்காலச் சமூகப் பின்னணியில் பொருத்தம் இல்லாமல் போனதாலும் (எகா: வருணம்) வேறு சில நடைமுறைக்கு வசதிக் குறைவாக இருப்பதாலும் வழக்கற்றுப் போயின. எனினும், தற்கால நம்பிக்கைகளின்படி வாசல் திசையைத் தெரிவு செய்வதில் வீட்டுத் தலைவரின் பிறந்த இலக்கினம் முக்கிய பங்கு வகிக்கிறது.
ஒருவரின் இலக்கினம்
பூமியைச் சூழவுள்ள வெளி பூமியை மையமாகக் கொண்டு ஒவ்வொன்றும் 30 பாகை அளவு கொண்ட 12 பிரிவுகளாகப் பிரிக்கப்படுகின்றது. இவற்றுக்கு மேடம், இடபம், மிதுனம், கடகம், சிங்கம், கன்னி, துலாம், விருச்சிகம், தனுசு, மகரம், கும்பம், மீனம் எனப் பெயரிட்டுள்ளனர். பூமி தன்னைத்தானே சுற்றுவதால், புவியில் உள்ள ஏதாவது ஒரு இடத்தைக் குறித்து இந்த ஒவ்வொரு இராசியும் ஒன்றன்பின் ஒன்றாகக் கிழக்கு அடிவானத்தில் உதித்து மேற்கில் மறைவதுபோல் தோன்றும். ஒரு குறித்த நேரத்தில் அடிவானத்தில் இருக்கும் இராசி அந்த நேரத்துக்குரிய இலக்கினம் ஆகும். இதுபோல, ஒருவர் பிறக்கும் நேரத்துக்குரிய இலக்கினம் அவரது இலக்கினம் எனப்படும். ஒருவருடைய பிறப்பு நேரத்தை அடிப்படையாகக் கொண்டு எழுதப்படும் சாதகக் குறிப்பின் கோள்நிலை வரைபடத்தில் குறித்த இராசிக்குரிய கட்டத்தில் "ல" அல்லது "இல" என்று அவரது இலக்கினம் குறிக்கப்பட்டிருக்கும்.
வீடும் வாசலும்
வீட்டு வாசல் என்பது வீட்டுக்குள் நுழைவதற்கான வாசல் என்பது தெளிவு. ஆனாலும், நடைமுறையில் இது தொடர்பில் சில வேறுபாடுகள் காணப்படுகின்றன. எடுத்துக்கொண்ட தேவைக்காக வீடு என்று கொள்ளப்படுவது எது என்பதில் உள்ள வேறுபாட்டினாலேயே இந்த நிலை ஏற்படுகிறது. வீட்டுக்குரிய எல்லா அறைகளையும் உட்படுத்திய கட்டிடத்தை வீடு எனக்கொண்டு அதற்குள் நுழைவதற்கான வாயிலை வீட்டு வாயில் எனக் கொள்வது ஒன்று. சில பகுதிகளில் வீட்டில் பெரிய அறைக்குச் சிறப்பு முக்கியத்துவம் உண்டு. இங்கே அந்த அறையையே வீடு எனக் கொண்டு அதன் வாயிலையே வீட்டு வாசல் என்பர். யாழ்ப்பாணப் பகுதியில் வழக்கில் உள்ள நடைமுறை இதற்கு எடுத்துக்காட்டு.
இலக்கினத்துக்கு உரிய வாயில் திசைகள்
வடக்கு, கிழக்கு, தெற்கு, மேற்கு என்னும் நான்கு திசைகளை நோக்கியதாக மட்டுமே வீட்டு வாசல்களை அமைக்கலாம் என்று மரபுவழிச் சிற்ப நூல்கள் கூறுகின்றன. இதனால், வீடு கட்ட எண்ணுபவர்கள் அவர்களது பிறந்த இலக்கினத்தின் அடிப்படையில் இந்த நான்கு திசைகளுள் ஒன்றைத் தெரிந்துக் கொள்ளவேண்டும் என்று அவை பரிந்துரைக்கின்றன. மக்கள்தொகை பெருகிவந்த சூழலில், குறிப்பாக நகரப் பகுதிகளில் வீடுகள் பல்வேறு திசைகளிலும் செல்லும் சாலைகளை ஒட்டி அமையவேண்டி உள்ளதாலும், வீடுகட்டுவதற்கான நிலத்தின் அளவு சிறிதாக இருப்பதாலும், வாயில் திசை குறித்த மேற்படி விதிகளைப் பின்பற்றுவது கடினமாகியது. இதன் காரணமாகவோ என்னவோ, சில நூல்கள் ஒரு இலக்கணத்துக்கு ஒரு திசையையே பரிந்துரைக்க வேறு சில இவ்விதிக்கு நெகிழ்வுத்தன்மை கொடுத்து ஒவ்வொரு இலக்கினத்துக்கும் இன்னொரு திசையையும் பரிந்துரைக்கின்றன.
பின்வரும் இலக்னத்தில் பிறந்தவர்கள் குறிப்பிட்ட திசைகளினை நோக்கி வீடுகளை அமைத்துக் கொண்டால் அவர்களது வாழ்வு சிறப்பாக விளங்கும் என்பது நம்பிக்கை.
உசாத்துணை
பகுப்பு:வாஸ்து சாஸ்திரம்
ஆடவல்லிக்கூத்தான் ஊராட்சி
ஆடவல்லிக்கூத்தான் ஊராட்சி (Adavallikoothan Gram Panchayat), தமிழ்நாட்டின் விழுப்புரம் மாவட்டத்தில் உள்ள மரக்காணம் வட்டாரத்தில் அமைந்துள்ளது. இந்த ஊராட்சி, திண்டிவனம் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 971 ஆகும். இவர்களில் பெண்கள் 467 பேரும் ஆண்கள் 504 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வயாகாம் 18
வயாகாம் 18 என்பது நவம்பர் 2007 ஆம் ஆண்டு முதல் மும்பையை தளமாகக் கொண்டு இயங்கும் ஒரு இந்திய நிறுவனம் ஆகும். இது நெட்வொர்க்18 குழு மற்றும் வயாகாம் சிபிஎஸ் நெட்வொர்க்குகள் ஆகியவற்றின் ஒரு கூட்டு நிறுவனம் ஆகும். இது வயாகாம் சிபிஎஸ் மூலம் பல்வேறு அலைவரிசைகளை கொண்டுள்ளது.
சனவரி 2010 இல் வயாகாம் 18 அமெரிக்காவில் ஆப்கா கலர்ஸ் தொலைக்காட்சியை அறிமுகப்படுத்தியது. இது ஜூலை 2010 இல் சன் நெட்வொர்க்குடன் 50/50 விநியோக கூட்டு முயற்சியில் சன் 18 ஐ உருவாக்கியது. 2013 ஆம் ஆண்டில் ஈ டிவி என்ற பெயரைப் பயன்படுத்துவதற்கான அனுமதியுடன், ஈடிவி நெட்வொர்க்கின் தெலுங்கு அல்லாத அலைவரிசை சொத்துக்களை ₹2,053 கோடிக்கு டிவி18 வாங்கியது.
பரதசேனாபதீயம்
பரதசேனாபதீயம் ஒரு நாடக இலக்கண நூல். இதன் ஆசிரியர் ஆதி வாயிலார் என்பவர். இந்நூல் சிலப்பதிகார உரைப்பாயிரத்தில் சிலப்பதிகாரக் கருத்தரியத் துணை நூலக அடியார்க்கு நல்லாரால் கொள்ளப்பட்டதென்று தெரிகிறது. அடியார்க்கு நல்லார் காலத்தில் இருந்தது போலும் இப்போது இல்லை இதே பெயருள்ள நூல் ஒன்று அண்மையில் வெளியாகியுள்ளது. ஆனால் அது பிற்காலத்தில் எழுதிய நூல் என்று தெரிகிறது.
வேலூர்க் கோட்டை
வேலூர்க் கோட்டை (Vellore Fort) 16-ஆம் நூற்றாண்டில் கட்டப்பட்ட ஒரு கோட்டை ஆகும். இந்தியாவில் உள்ள தமிழ்நாடு மாநிலத்தில் சென்னைக்கு அருகில் உள்ள வேலூர் மாவட்டத்தில் இக்கோட்டை அமைந்துள்ளது.
அமைப்பு
கருங்கல்லால் கட்டப்பட்ட அழகிய இக்கோட்டை இதன் பாரிய மதில்கள், அகழி மற்றும் உறுதியான கல் கட்டுமானங்களுக்குப் பெயர் பெற்றது. ஒரேயொரு வாயில் கொண்ட அமைப்பில் கட்டப்பட்டுள்ள இக்கோட்டை 133 ஏக்கர் பரப்பளவில் கட்டப்பட்டுள்ளது. 191 அடி அகலமும் 29 அடி ஆழமும் கொண்ட அகழி இக்கோட்டையைச் சுற்றிலும் அமைந்துள்ளது. இக்கோட்டைக்குள் ஒரு இந்துக் கோயில், கிறித்தவ தேவாலயம், பள்ளிவாசல் ஆகியவை உள்ளன.
சிறப்பு
இந்தியாவில் அகழியோடு கூடிய ஒரே கோட்டை என்ற பெயரைப் பெற்ற இக்கோட்டையின் மூன்று பக்கங்களில் மட்டுமே தண்ணீர் உள்ளது. கிழக்குப் பக்கத்தில் நுழைவாயில் உள்ளது. மேலும் வேலூர் அரசு அருங்காட்சியகம் 1999 ஏப்ரல் முதல் நாளில் இருந்து வேலூர் கோட்டைக்குள் இயங்கி வருகிறது.
உருவாக்கம்
விஜயநகரப் பேரரசுக் காலத்தில் நாயக்கர் மன்னரான, இப்பகுதியை ஆண்ட குச்சி பொம்முன நாயக்கரால் 16 ஆம் நூற்றாண்டில் கட்டப்பட்டது.
வரலாறு
நாயக்கர்களிடம் இருந்து பீஜப்பூர் சுல்தானுக்கும், பின்னர் மராட்டியருக்கும், தொடர்ந்து கர்நாடக நவாப்புகளுக்கும் இறுதியாகப் பிரித்தானியருக்கும் இக்கோட்டை கைமாறியது. 1947 இல் இந்தியா விடுதலை பெறும்வரை இக் கோட்டை பிரித்தானியர்களிடமே இருந்தது. பிரித்தானியர் காலத்தில் இக்கோட்டையிலேயே திப்பு சுல்தான் குடும்பத்தினரைச் சிறை வைத்திருந்தனர், திப்புவின் குடும்பத்தினர் 1806 கிளர்ச்சிக்குப் பிறகு கல்கத்தாவில் உள்ள சிறைக்கு மாற்றப்பட்டனர்,இலங்கையின் கண்டியரசின் கடைசி மன்னனான ஸ்ரீவிக்கிரம ராஜசிங்கனும் இங்கேயே சிறை வைக்கப்பட்டிருந்தான். பிரித்தானியருக்கு எதிரான முதலாவது கிளர்ச்சி இக் கோட்டையிலேயே 1806 ஆம் ஆண்டில் நடந்தது. விஜயநகரத்துப் பேரரசன் ஸ்ரீரங்க ராயனின் குடும்பத்தினர் கொல்லப்பட்டது இந்தக் கோட்டையிலேயே ஆகும்.
மேலும் பார்க்க
பகுப்பு:வேலூர் மாவட்டத்திலுள்ள கோட்டைகள் பகுப்பு:விஜயநகரப் பேரரசு
இராணி தேவதைமீன்
இராணி தேவதை மீன் (queen angel fish) என்பது தேவதை மீன் இனத்தை சேர்ந்த கடல் வாழ் உயிரினம் ஆகும். பொதுவாக மேற்கு அத்திலாந்திக் கடலில் வெப்பமான கடலடிப் பாறைகளின் அருகில் வசிக்கின்றன. நீல தேவதை மீன், தங்க தேவதை மீன், மஞ்சள் தேவதை மீன் என பல வகையான தேவதை மீன்கள் காணப்படுகின்றன. நீல தேவதை மீன்களும் இராணி தேவதை மீன்களும் ஒத்த தோற்றத்தை கொண்டிருந்தாலும் வெவ்வேறு வகையான இனங்களை சேர்ந்தவை.
உருவ அமைப்பு
இராணி தேவதை மீன்கள் பவளப் பாறையில் காணப்படும் மீன் வகைகளில் மிகவும் வண்ணமயமானவை. முதிர் பருவத்தை அடைந்த இராணி தேவதை மீனின் உடல் நீல நிறம் சார்ந்த நீல-பச்சை நிறமாகவும் அதன் செதில்கள் மஞ்சள் நிறத்துடனும் காணப்படும். உதடுகள், மார்புச் செட்டைகள் மற்றும் வயிற்றுப் புற செட்டைகள் மஞ்சள் நிறத்திலும், முதுகுப் புறச் செட்டை, குதச் செட்டைகளின் விளிம்புகள் கடும் நீல நிறத்திலும் காணப்படும். இவற்றின் செவுள்முட்கள் நீல நிற அடையாளத்தினை கொண்டிருப்பதாக அறியப்படுகிறது. இவை 15 ஆண்டுகள் வரை வாழும். மேலும் 3.5 பவுன்ட் (ஏறத்தாழ 1.5 கிலோ கிராம்) எடையிலும், 45 செ.மீ (17 அங்குலங்கள்) நீளம் வரையிலும் வளரக் கூடியவை.
உணவு முறை
இராணி தேவதை மீன்களின் முதன்மையான உணவு கடற்பஞ்சுகள் ஆகும். இவை டியுனிகேட்கள், நுங்குமீன்கள், பிளாந்தன்கள், பாசிகள் என்பவற்றையும் உட்கொள்கின்றன. மீன் குஞ்சுகள் பெரிய மீன்களில் வாழும் ஒட்டுண்ணிகளை உண்ணும். மீன் தொட்டிகளில் வளர்க்கப்படும் இவ்வின மீன்களுக்கு மாமிச, பாசி வகையான உணவுகளை உண்ணக் கொடுக்கலாம்.
வாழிடம்
இராணி தேவதை மீன்கள் பொதுவாக மேற்கு அத்திலாந்திக், புளோரிடா (அமெரிக்கா) மற்றும் மெக்சிகோ வளைகுடா முதல் பிரேசில் வரையிலும், கரீபியன், அண்டில்லஸ், தென் அமெரிக்க கடற்கரை மற்றும் கிழக்கு மத்திய அத்திலாந்திக் பகுதிகளில் 1 - 70 மீற்றர் ஆழத்தில் வாழ்வதாக அறியப்படுகின்றன. பெர்முடா முக்கோண பகுதிகளில் அரிதாக காணப்படுகின்றன. பவளப் பாறைகளிலும், கடலடிப் பாறைகளிலும் வசிக்கின்றன. இவை தனியாக அல்லது பெரும்பாலும் சோடிகளாக காணப்படும்.
இனப்பெருக்கம்
முதிர் பருவத்தை அடைந்த மீன்கள் ஆண்டு முழுவதும் சோடிகளாக காணப்படும். இவற்றில் புறச் சூழலுக்கு இன விருத்தியணுக்களை விடுவிப்பதன் மூலம் புறக் கருக்கட்டல் நிகழ்கின்றது. இவை இனப் பெருக்க காலத்தின் போது ஒவ்வொரு மாலையும் 25 முதல் 75 ஆயிரம் முட்டைகள் வீதம் ஏறத்தாழ 10 மில்லியன் முட்டைகளை வெளியிடுவதாக அறியப்படுகின்றது. முட்டைகள் ஒளி ஊடுபுகவிடக் கூடியவை. முட்டையிட்டு 15 - 20 மணி நேரங்களில் குடம்பிகள் வெளிப்படும். குடம்பிகள் பிளாந்தன்களை உணவாக உட்கொள்ளும். 3-4 வாரங்களுக்கு பின் 15-20 மில்லி மீற்றர் நீளம் வரையிலும் வளரக் கூடியவை.
மீன் தொட்டிகளில்
இராணி தேவதை மீன்களை முன் அனுபவமற்றவர்கள் மீன் தொட்டிகளில் வளர்ப்பது சிரமமாகும். 150 - 180 கலன்கள் கொள்ளளவு உடைய பெரிய அளவிலான தொட்டிகளிலயே வளர்க்க வேண்டுமென மீன்வள வல்லுனர்கள் பரிந்துரைக்கின்றனர். மேலும் இவை மற்ற தேவதை மீன்களை துன்புறுத்தக் கூடும்.
ஒட்டுண்ணிகள்
ஏனைய மீன்களைப் போலவே இராணி தேவதை மீன்களிலும் பல விதமான ஒட்டுண்ணிகள் வாழ்கின்றன. இவற்றின் செவுளில் மோனோ ஜினியன் மைக்ரோகோடைல் எனும் ஒட்டுண்ணிகள் காணப்படுகின்றன.
வெளி இணைப்புகள்
பகுப்பு:மீன்கள்
எரிபொருள் உட்செலுத்தல் தொகுதி
இது மூன்று வகைப்படும்
1980 பின்னர் இலத்திரனியல் கட்டுப்பாடு தொகுதிகள் வந்தபின் கார்பறேற்ரர் வகை பயன்பாட்டில் அவ்வளவு இல்லை.
உசாத்துணைகள்
பகுப்பு:தானுந்துகள்
கட்டாணிப்பட்டி ஊராட்சி
கட்டாணிப்பட்டி ஊராட்சி (Kattanipatti Gram Panchayat), தமிழ்நாட்டின் சிவகங்கை மாவட்டத்தில் உள்ள சிவகங்கை வட்டாரத்தில் அமைந்துள்ளது. இந்த ஊராட்சி, சிவகங்கை சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2302 ஆகும். இவர்களில் பெண்கள் 1117 பேரும் ஆண்கள் 1185 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பள்ளிக்கல்வி மதிப்பீட்டுத் தேர்வு
SAT பகுத்தறிதல் தேர்வு (முன்னதாக பள்ளிக்கல்வி திறனறியும் தேர்வு மற்றும் பள்ளிக்கல்வி மதிப்பீட்டுத் தேர்வு எனப்பட்டது) என்பது அமெரிக்காவில் கல்லூரி நுழைவு அனுமதிகளுக்கான தரநிலையாக்கப்பட்ட தேர்வு ஆகும். SAT என்பது அமெரிக்க ஒன்றியத்தைச் சேர்ந்த காலேஜ் போர்டு என்ற இலாப நோக்கற்ற அமைப்பால் சொந்தமாக்கப்பட்டு, வெளியிடப்பட்டு மற்றும் தொடங்கப்பட்டது ஆகும், மேலும் இது ஒருமுறை கல்வி சோதனைச் சேவை (ETS) மூலமாக உருவாக்கப்பட்டு, வெளியிடப்பட்டு மற்றும் மதிப்பிடப்பட்டது. தற்போதைய தேர்வு நிர்வாகிகள் ETS ஆவர். இந்த தேர்வானது ஒரு மாணவர் கல்லூரிக்கு படிப்பிற்கு தயாராக உள்ளாரா இல்லையா என்பதைத் தீர்மானிக்கும் என்று காலேஜ் போர்டு கூறுகின்றது. தற்போதைய SAT பகுத்தறிதல் தேர்வானது மூன்று மணிநேரமும் நாற்பத்தைந்து நிமிடங்களும் நடக்கின்றது, மேலும் அதன் கட்டணமானது காலதாமதக் கட்டணம் நீங்கலாக $45 ($71 சர்வதேசக் கட்டணம்) ஆகும். 1901 ஆம் ஆண்டு SAT தேர்வின் அறிமுகத்திலிருந்து, அதன் பெயர் மற்றும் மதிப்பீடு பலமுறை மாற்றப்பட்டிருக்கிறது. 2005 ஆம் ஆண்டு, தேர்வானது "SAT பகுத்தறிதல் தேர்வு" என்று மறுபெயரிடப்பட்டு, அதனுடன் மூன்று 800-புள்ளிகள் பிரிவுகளின் (கணிதம், வாசித்தல் நுண்ணாய்வு மற்றும் எழுதுதல்) ஒருங்கிணைப்புடன், தனித்தனியே மதிப்பிடப்படும் பிற துணைப்பிரிவுகளுடன் சேர்த்து அதன் மதிப்புகள் 600 இலிருந்து 2400 ஆக மாற்றப்பட்டது.
செயல்பாடு
கல்லூரியில் கல்வியலில் வெற்றிபெறத் தேவையான எழுத்தறிவு, எண் அறிவு மற்றும் எழுதும் திறன் ஆகியவற்றை SAT அளவிடுவதாக காலேஜ் போர்டு குறிப்பிடுகின்றது. பள்ளியில் கற்றுக்கொண்ட கல்லூரிக்குத் தேவைப்படும் திறனான, கணக்குகளை எவ்வாறு ஆராய்ந்து தீர்ப்பது என்ற தேர்வு எழுதுபவர்களின் திறன்களை SAT மதிப்பிடுகின்றது என்பதையும் அவர்கள் குறிப்பிடுகின்றனர். SAT தேர்வானது பொதுவாக உயர்நிலைப் பள்ளி ஜூனியர்கள் மற்றும் சீனியர்களால் எழுதப்படுகின்றது. குறிப்பாக காலேஜ் போர்டு, உயர்நிலைப் பள்ளி கிரேடு புள்ளி சராசரியுடன் (GPA) இணைந்த SAT தேர்வின் பயன்பாடானது கல்லூரிக்குப் புதியவருக்கான GPA அளவீட்டின் படி, கல்லூரியில் வெற்றிக்கான சிறந்த குறியீட்டை உயர்நிலைப் பள்ளி கிரேடு தனியாக வழங்குவதை விட சிறப்பாக வழங்குகின்றது. SAT இன் தேர்வுகளில் நிகழ்த்தப்பட்ட பல்வேறு ஆய்வுகள், உயர்நிலைப் பள்ளி கிரேடுகள் மற்றும் புதியவர் கிரேடுகளின் இயைபுத்தன்மையில் SAT காரணியாக அமையும்போது புள்ளிவிவர ரீதியாக போதுமான அதிகரிப்பு உள்ளதைக் காட்டுகின்றன.
அமெரிக்க மேல்நிலைப் பள்ளிகளிடையே அமெரிக்க ஒருங்கிணைப்பு, உள்ளாட்சி கட்டுப்பாடு மற்றும் தனியார் விகிதம், தொலைவு மற்றும் அதே நிறுவனப் பள்ளியில் படித்த மாணவர்கள் போன்றவை காரணமாக நிதி, பாடத்திட்டம், மதிப்பிடுதல் மற்றும் இக்கட்டான சூழல் ஆகியவற்றில் குறிப்பிடுமளவிலான வேறுபாடுகள் உள்ளன. SAT (மற்றும் ACT) மதிப்பெண்கள் மேல்நிலைப் பள்ளி பதிவுக்கான கூடுதல் இணைப்பினை வழங்குவதற்கானவை, மேலும் இவை சேர்க்கை அலுவலர்களுக்கு பாடப் பணி, கிரேடுகள் மற்றும் வகுப்புத் தரம் போன்ற அகத் தரவை தேசியப் பார்வையில் வைக்க உதவுகின்றன.
வரலாற்று ரீதியில், கடலோரப் பகுதிகளில் உள்ள கல்லூரிகளிடையே SAT மிகவும் பிரபலமாக இருக்கின்றது மத்தியமேற்கு மற்றும் தெற்குப் பகுதிகளில் ACT மிகவும் பிரபலம். கல்லூரி பாடச் சேர்க்கைக்கு ACT தேர்வை எழுதியிருக்கக் கோருகின்ற கல்லூரிகள் சில உள்ளன, மேலும் சில பள்ளிகள் முன்னதாக SAT தேர்வை ஒருபோதும் ஏற்கவில்லை. தற்போது அனைத்துப் பள்ளிகளும் இத்தேர்வை ஏற்கின்றன.
மென்சா, புரோமேதேயஸ் மற்றும் ட்ரிபிள் நைன் சொசைட்டி போன்ற குறிப்பிட்ட உயர் IQ சமூகங்கள் அவர்களின் நுழைவுத் தேர்வுகளில் ஒன்றாக குறிப்பிட்ட வருடங்களிலிருந்து பெறப்பட்ட மதிப்பெண்களைப் பயன்படுத்துகின்றன. எடுத்துக்காட்டாக, ட்ரிபிள் நைன் சொசைட்டி ஏப்ரல் 1995 ஆம் ஆண்டு ஏப்ரலுக்கு முன்னர் எழுதிய தேர்வுகளில் பெற்ற 1450 க்கான மதிப்பெண்களையும் 1995 ஆம் ஆண்டு ஏப்ரல் மாதம் மற்றும் 2005 ஆம் ஆண்டு பிப்ரவரி மாதம் இடையே எழுதிய தேர்வில் குறைந்தபட்சம் 1520 மதிப்பெண்களைப் பெற்றவர்களையும் ஏற்கின்றது.
SAT தேர்வானது சிலநேரங்களில் ஸ்டடி ஆப் மேத்தமெட்டிக்கலி ப்ரீகோசியஸ் யூத் போன்ற நிறுவனங்கள் வாயிலாக 13 வயதிற்கும் குறைவான இளம் மாணவர்களுக்கு நடத்தப்படுகின்றது, இது அதன் முடிவுகளை விதிவிலக்கான திறனுடைய மாணவர்களைத் தேர்ந்தெடுக்க, ஆய்வு செய்ய மற்றும் அவர்களுக்கு நம்பகமான முறையில் வழிகாட்ட பயன்படுத்துகிறது.
கட்டமைப்பு
SAT கொண்டிருக்கும் மூன்று முதன்மைப் பிரிவுகள்: வாசித்தல் நுண்ணாய்வு, கணிதவியல் மற்றும் எழுதுதல். ஒவ்வொரு பிரிவும் 200-800 என்ற அளவிலான மதிப்பைப் பெறுகின்றது. அனைத்து மதிப்பெண்களும் 10 இன் மடங்குகளாக உள்ளன. மொத்த மதிப்பெண்கள் மூன்று பிரிவுகளின் மதிப்பெண்களைச் சேர்த்துக் கணக்கிடப்படுகின்றன. ஒவ்வொரு முக்கியப் பிரிவும் மூன்று பகுதிகளாகப் பிரிக்கப்படுகின்றது. அவற்றில் மூன்று முக்கியப் பிரிவுகளில் ஏதேனும் ஒன்றில் இருக்கக்கூடிய கூடுதலான 25-நிமிட சோதனை சார்ந்த அல்லது "சமன்படுத்தல்" பிரிவுடன் சேர்த்து மொத்தம் 10 துணைப் பிரிவுகள் உள்ளன. இந்தச் சோதனைப் பிரிவானது SAT இன் எதிர்கால நிர்வாகக் காரணங்களுக்காகக் கேள்விகளை சாதரணமாக்கப் பயன்படுகின்றது, இது மொத்தப் புள்ளியுடன் கணக்கிடப்படாது. தேர்வானது 3 மணிநேரம் மற்றும் 45 நிமிடங்களை இயல்பான நேரப்பிரிவுகளைக் கொண்டிருக்கின்றது, இருப்பினும் ஒருங்கமைத்தல், உபகரணங்களின் வழங்கல், வாழ்க்கை வரலாற்றுப் பிரிவுகளை நிரப்புதல் போன்ற பெரும்பாலான நிர்வாகங்கள் மற்றும் பதினோறு நிமிட நேர இடைவெளி ஆகியவற்றுடன் சேர்த்து சுமார் நான்கரை மணிநேரம் நடக்கிறது. கேள்விகள் வரம்பானது சோதனைப் பிரிவிலிருந்து பெற்ற மதிப்பெண்கள் அடிப்படையில் எளிதாக, இடைப்பட்டதாக மற்றும் கடினமாக இருக்கும். எளிதான கேள்விகள் பொதுவாக பிரிவின் ஆரம்பத்திற்கருகிலும் கடினமான கேள்விகள் பொதுவாக குறிப்பிட்ட பிரிவுகளின் இறுதியிலும் இருக்கின்றன. இது அனைத்துப் பிரிவுகளுக்கும் பொருந்தாது, ஆனால் இது முக்கியமாக கணிதம் மற்றும் வாக்கியம் நிறைவுசெய்தல் மற்றும் சொல்லகராதி ஆகியவற்றிக்கான வழிகாட்டி நெறிமுறையாக உள்ளது.
வாசித்தல் நுண்ணாய்வு
வாசித்தல் நுண்ணாய்வு, முன்னதாக SAT வாய்மொழிப் பிரிவாக இருந்த இது, வாக்கியத்தை நிறைவு செய்தல் மேலும் குறும் மற்றும் நீண்ட வாசிப்புப் பத்திகளைக் கொண்ட கேள்விகள் உள்ளிட்ட இரண்டு 25-நிமிடப் பிரிவிகள் மற்றும் ஒரு 20-நிமிடப் பிரிவாக மூன்று மதிப்பிடப்பட்ட பிரிவுகளாக உள்ளது. வாசித்தல் நுண்ணாய்வு பிரிவுகள் இயல்பாக 5 முதல் 8 வரையிலான வாக்கியத்தை நிறைவுசெய்தல் கேள்விகளைக் கொண்டு தொடங்கப்படுகின்றது; மீதியுள்ள கேள்விகள் பத்திகளைப் படிப்பதை மையமாகக் கொண்டுள்ளன. வாக்கியத்தை நிறைவு செய்தல்களானவை பொதுவாக கொடுக்கப்பட்ட வாக்கியத்தை சிறப்பாக நிறைவுசெய்யும் ஒன்று அல்லது இரண்டு வார்த்தைகளை மாணவரைத் தேர்ந்தெடுக்கக் கோருவதன் மூலம், மாணவரின் சொல்லகராதி மற்றும் வாக்கியக் கட்டமைப்பு மற்றும் அமைப்புப் புரிந்துகொள்ளுதல் திறன்களைச் சோதிக்கின்றது. வாசித்தல் நுண்ணாய்வு கேள்விகளின் தொகுப்பானது பத்திகளை வாசித்தல் தொடர்பான கேள்விகளைக் கொண்டுள்ளது, இதில் மாணவர்கள் சமூக அறிவியல்கள், மனிதநேயம், இயல் அறிவியல்கள், அல்லது தனிநபர் விரிவுரைகளில் இருந்து எடுக்கப்பட்ட சிறிய மேற்கோள்களை வாசிக்கின்றனர் மேலும் அந்தப் பத்தியின் அடிப்படையிலான கேள்விகளுக்குப் பதிலளிக்கின்றனர். குறிப்பிட்ட பிரிவுகள், இரண்டு தொடர்புடைய பத்திகளை ஒப்பிடுமாறு மாணவரைக் கேட்கின்ற பத்திகளைக் கொண்டிருக்கின்றன; பொதுவாக இவை குறைந்த அளவிலான வாசிக்கும் பத்திகளைக் கொண்டிருக்கின்றன. ஒவ்வொரு பத்தியைப் பற்றிய கேள்விகளின் எண்ணிக்கையும் பத்தியின் நீளத்திற்கு விகிதசமமாக இருக்கிறது. கணிதவியல் பிரிவில் கேள்விகள் அதன் சிரமத்தைப் பொறுத்து அமைவதுபோல் இல்லாமல், வாசித்தல் நுண்ணாய்வு பிரிவில் கேள்விகள் பத்தியின் கடினத்தைப் பொறுத்தே அமைகின்றன. ஒட்டுமொத்தமாக, பிரிவின் தொடக்கக் கேள்வித் தொகுப்புகள் எளிதாகவும், இறுதிக் கேள்வித் தொகுப்புகள் கடினமாகவும் உள்ளன.
கணிதவியல்
SAT இன் கணிதவியல் பிரிவு என்பது பரவலாக அளவையியல் பிரிவு அல்லது கணக்கியல் பிரிவு என்று அறியப்படுகின்றது. கணிதவியல் பிரிவானது மூன்று மதிப்பிடப்பட்ட பிரிவுகளைக் கொண்டிருக்கின்றது. அவற்றில் இரண்டு 25-நிமிடப் பிரிவுகளும் ஒரு 20-நிமிடப் பிரிவும் உள்ளன, அவை பின்வருமாறு:
குறிப்பாக, SAT கணிதப் பிரிவில் அளவியல் ஒப்பீட்டுக் கேள்விகளை அகற்றிவிட்டு, குறியீடு அல்லது எண்ணிலக்க பதில்களைக் கொண்ட கேள்விகளை மட்டுமே இப்போது கொண்டிருக்கின்றது. அளவியல் ஒப்பீட்டுக் கேள்விகள் அதன் ஏமாற்றும் இயல்பிற்கு நன்கு பிரபலமானவை என்பதால்— இது ஒரு விதி அல்லது அமைப்பிற்கான ஒற்றை விதிவிலக்கினை மாணவர்கள் அடையாளம் காணச் செய்கின்றது—இந்த விருப்பமானது SAT இல் தத்துவரீதியான நகர்வை "தந்திரத்தில்" இருந்து "நேரடியான கணிதத்தை" நோக்கி சமப்படுத்துகின்றது. மேலும் பல்வேறு தேர்வு வல்லுநர்கள் ACT ஐ போன்று SAT ஐ உருவாக்கும் முயற்சியாக புதிய எழுதுதல் பிரிவைச் சேர்த்தல் போன்று இந்த மாற்றத்தைப் அமைத்திருக்கின்றனர்.
கணிப்பான் பயன்பாடு
குறிப்பாக வடிவவியல் கணக்குகள் மற்றும் கேள்விகள் பல்வேறு கணிப்புகளைக் கொண்டிருப்பதால் வரைபடக் கணிப்பான் பயன்பாடு சிலவேளைகளில் மிகுதியாக விரும்பப்படுகின்றது. காலேஜ் போர்டினால் நடத்தப்பட்ட ஆராய்ச்சி யின் படி, மூன்றில் ஒரு பங்கில் இருந்து பாதிவரையிலான கணக்குகளில் கணிப்பானைப் பயன்படுத்துபவர்கள், குறைவாகக் கணிப்பான் பயன்படுத்துபவர்களை விடவும் அதிக மதிப்பெண்களை சராசரியாகப் பெறுகின்றதால், தேர்வின் கணிதப் பிரிவுகளில் செயல்திறனானது கணிப்பான் பயன்பாட்டுடன் தொடர்புடையது. கணிதவியல் பாடங்களில் வரைபடக் கணிப்பான் பயன்படுத்துதல் மற்றும் வகுப்பறைக்கு வெளியே கணிப்பான் பயன்படுத்துதலில் சிறந்து விளங்குதலும் தேர்வின் போது வரைபடக் கணிப்பானைப் பயன்படுத்துவதால் மாணவர்களின் செயல்திறனில் நேர்மறையான விளைவைக் கொண்டிருக்கும் என்பது அறியப்படுகின்றது.
எழுதுதல்
SAT இன் எழுதுதல் பிரிவானது, பல்வேறு விருப்பக் கேள்விகள் மற்றும் ஒரு விரிவான கட்டுரை உள்ளிட்ட பழைய SAT II இன் எழுதுதல் பாடத் தேர்வின் அடிப்படையில் ஆனால் நேரடியாக ஒப்பிடும்படியாக இல்லாமல் உள்ளது. கட்டுரையின் துணை மதிப்பெண், மொத்த எழுதுதல் மதிப்பெண்ணில் பல்வேறு விருப்பக் கேள்விகள் பங்களிக்கும் 70% உடன் 30% பங்களிக்கின்றது. இந்தப் பிரிவானது, மாணவரின் எழுதுதல் திறனில் ஒரேமாதிரியான உதாரணங்கள் பற்றி கல்லூரிகளில் இருந்து பெறப்பட்ட புகார்களைத் தொடர்ந்து 2005 ஆம் ஆண்டு மார்ச் மாதம் அமல்படுத்தப்பட்டது.
சரியான விடையைத் தேர்ந்தெடுக்கும் விதத்திலான கேள்விகளானவை பிழையைக் கண்டறியும் கேள்விகள், வாக்கியத்தை மேம்படுத்தும் கேள்விகள் மற்றும் பத்தி மேம்படுத்தும் கேள்விகள் ஆகியவற்றை உள்ளடக்குகின்றன. பிழையைக் கண்டறியும் மற்றும் வாக்கியத்தை மேம்படுத்தும் கேள்விகள் மாணவரின் இலக்கண அறிவு, சிக்கலான அல்லது இலக்கண ரீதியாக தவறான வாக்கியத்தைக் கண்டறிதல் ஆகிய திறன்களைச் சோதிக்கின்றன; பிழை கண்டறியும் பிரிவில், மாணவர் கண்டிப்பாக வழங்கப்பட்டுள்ள வாக்கியத்தில் பிழையான வார்த்தையின் இருப்பிடத்தைக் குறிப்பிடவேண்டும் அல்லது அந்த வாக்கியத்தில் எந்தப் பிழையும் இல்லை என்று குறிப்பிடவேண்டும், மேலும் வாக்கியத்தை மேம்படுத்தும் பிரிவில் மாணவர் சரியல்லாத வாக்கியத்தின் ஏற்கக்கூடியதாக மாற்றுத் தீர்வைத் தேர்ந்தெடுக்க வேண்டியிருக்கும். பத்தி மேம்படுத்தும் கேள்விகளானவை, மாணவரின் கருத்துக்களின் தர்க்கரீதியான அமைப்பைப் புரிந்துகொள்ளுதலையும், மோசமாக எழுத்தப்பட்ட மாணவர் கட்டுரையை வழங்குதலையும் மற்றும் அதை சிறப்பாக மேம்படுத்த என்னென்ன மாற்றங்களைச் செய்யவேண்டும் என்ற தொடர் கேள்விகள் கேட்கின்ற திறனையும் சோதிக்கின்றன.
கட்டுரைப் பிரிவு, இது தேர்வின் முதல் பிரிவாகவே எப்போதும் நடத்தப்படுகிறது, 25 நிமிடங்கள் கால அளவைக் கொண்டது. அனைத்து கட்டுரைகளும் கண்டிப்பாக கேட்கப்பட்ட அமைப்பில் பதிலளிக்கப்பட வேண்டும். அக்கேள்விகள் பெரும்பாலும் பரந்துவிரிந்த துறைகளுக்குரியனவாகவும் சில சமயங்களில் தத்துவரீதியாகவும் உள்ளன, மேலும் அவை மாணவர்கள் அவர்களின் கல்வி மற்றும் சமூகப் பின்புலங்களைப் பொறுத்தில்லாமல் அணுகக்கூடியதாக வடிவமைக்கப்பட்டுள்ளன. உதாரணமாக, மனித வாழ்க்கையில் வேலையின் மதிப்பு அல்லது தொழில்நுட்ப மாற்றம் அதிலிருந்து பயன்பெறுபவர்களுக்கு எதிர்மறை விளைவுகளையும் வழங்குகின்றனவா என்பது போன்ற கருத்துகளைப் பற்றிய அவர்களின் கருத்துகளை விவரித்துக்கூறுமாறு தேர்வர்கள் கேட்கப்படலாம். குறிப்பிட்ட கட்டுரைக் கட்டமைப்பு எதும் தேவையில்லை, மேலும் காலேஜ் போர்டானது, "[மாணவரின்] வாசித்தல், ஆய்வுகள், அனுபவம் அல்லது அவதானிப்புகளிலிருந்து எடுக்கப்பட்ட" உதாரணங்களை ஏற்கின்றது. ஒவ்வொரு கட்டுரைக்கும் 1 முதல் 6 இடையே மதிப்பெண்ணை அளிக்க இரண்டு பயிற்சிபெற்ற வாசிப்பாளர்கள் நியமிக்கப்பட்டுள்ளனர், அவற்றில் வெறுமையாக விடப்பட்டுள்ள, தலைப்பு விடுபட்ட, ஆங்கிலமற்ற, எண் 2 பென்சிலைக் கொண்டு எழுதாத, பலமுறை முயன்று வாசித்த பின்னர் படிக்க முடியாததாகக் கருதப்பட்ட கட்டுரைகளுக்கு மதிப்பெண் 0 ஒதுக்கப்பட்டுள்ளது. 2 முதல் 12 ( அல்லது 0) இலிருந்து இறுதி மதிப்பெண்ணை உருவாக்க மதிப்பெண்கள் கூட்டப்படுகின்றன. இரண்டு வாசிப்பாளர்களின் மதிப்பெண்கள் ஒரு புள்ளிக்கு மேல் வேறுபட்டால், முதிர்ச்சிபெற்ற மூன்றாவது வாசிப்பாளர் மதிப்பெண்ணை முடிவுசெய்கிறார். ஒவ்வொரு வாசிப்பாளர்/மதிப்பீட்டாளர் ஒவ்வொரு கட்டுரைக்கும் சராசரியாக செலவழிக்கும் நேரம் 3 நிமிடங்களை விடவும் குறைவு.
SAT கட்டுரையானது மாணவரின் எழுதுதல் திறனுக்கான ஒருதலைச் சார்பற்ற சோதனை என்று காலேஜ் போர்டு கூறினாலும், வாசிப்பாளர்கள் நேரொழுக்கான கையெழுத்தில் எழுதியவர்களுக்கு அதிகப் புள்ளிகளை அளிக்கின்றனர், தனது சொந்த அனுபங்களைப் பற்றி எழுதும் தேர்வர்கள் அதிக மதிப்பெண் பெறமுடிவதில்லை மேலும் தலைப்புகளானது உயர் சமூக வகுப்பினருக்கு நெருக்கமாக உள்ளது உள்ளிட்ட பல்வேறுபட்ட ஒருதலைப்பட்சக் கூற்றுகள் நிலவுகின்றன. காலேஜ் போர்டானது SAT பகுத்தறிதல் தேர்வின் அனைத்துப் பகுதிகளிலும் எந்த வடிவிலான ஒருதலைப் பட்சம் இல்லை என திடமாக மறுக்கின்றது. மேலும், இயல்பான பிழைகளைக் கொண்ட கட்டுரைகளில் பிழைகளுக்காக அபராத மதிப்பெண் விதிக்கப்படுவதில்லை.
2004 ஆம் ஆண்டு மார்ச் மாதத்தில் டாக்டர்.லெஸ் பெரில்மேன், காலேஜ் போர்டின் மதிப்பெண் எழுதும் புத்தகத்தில் இருந்த 15 மதிப்பிடப்பட்ட மாதிரிக் கட்டுரைகளைப் பகுப்பாய்வு செய்து, 400 வார்த்தைகளுக்கு மேல் கொண்டிருந்த கட்டுரைகளின் 90% அதிகபட்ச மதிப்பெண் 12 ஐயும் மற்றும் 100 அல்லது அதற்குக் குறைவான வார்த்தைகளைக் கொண்ட கட்டுரைகள் 1 என்ற குறைந்த மதிப்பையும் பெற்றிருந்ததையும் கண்டறிந்தார்.
கேள்விகளின் பாணி
SAT இல் கட்டுரை மற்றும் கட்டங்களில் கணிதப் பதில்களுக்கானவை தவிர பெரும்பாலான கேள்விகள் சரியான விடையைத் தேர்ந்தெடுக்கும் வகையிலான கேள்விகளாக உள்ளன; அனைத்து பல்வேறு விருப்பத்தேர்வுக் கேள்விகளும் ஐந்து பதில் விருப்பத்தேர்வுகளைக் கொண்டுள்ளன, அவற்றில் ஒன்று சரியானதாக இருக்கும். ஒரே மாதிரியான வகையின் ஒவ்வொரு பிரிவின் கேள்விகள் பொதுவாக கடினத்தன்மையினைப் பொறுத்து வரிசைப்படுத்தப்பட்டுள்ளன. இருப்பினும், ஒரு முக்கிய விதிவிலக்கு: நீண்ட மற்றும் குறுகிய வாசிப்புப் பத்திகளைப் பின்தொடர்ந்து வரும் கேள்விகள் கடினத்தன்மையைப் பொறுத்தல்லாமல் காலவரிசைப்படி வரிசைப்படுத்தப்பட்டுள்ளன. கணிதத் துணைப் பிரிவுகளில் ஒன்றின் கேள்விகளில் பத்துக் கேள்விகள் சரியான விடையைத் தேர்ந்தெடுக்கும் வகையிலான கேள்விகளல்ல. அதற்கு பதிலாக இவற்றுக்கு தேர்வாளர்கள் நான்கு வரிசை கட்டத்திலுள்ள எண்ணில் குமிழியிட வேண்டும்.
கேள்விகள் சரிசமமாக மதிப்பிடப்பட்டுள்ளன. ஒவ்வொரு சரியான பதிலுக்கும் ஒரு புள்ளி சேர்க்கப்படுகிறது. ஒவ்வொரு தவறான பதிலுக்கும் புள்ளியின் நான்கில் ஒரு பங்கு கழிக்கப்படுகிறது. தவறான கணிதக் கட்டங்கள் கேள்விகளுக்கு எந்தப் புள்ளிகளும் கழிக்கப்படுவதில்லை. இது, யூகத்திலிருந்து மாணவரின் கணிதவியல் ரீதியான எதிர்பார்க்கப்படும் ஆதாயம் பூச்சியமாகும் என்பதை உறுதிப்படுத்துகிறது. மூல மதிப்பெண்ணிலிருந்து இறுதி மதிப்பெண் வருவிக்கப்படுகிறது; துல்லியமான மாற்று அட்டவணையானது தேர்வு நிர்வாகங்களிடையே மாறுபடுகின்றன.
எனவே SAT கல்வியியல் யூகங்களை உருவாக்கவே பரிந்துரைக்கின்றது, அதாவது, தேர்வாளர் அவர் தவறாக நினைக்கும் குறைந்தபட்சம் ஒரு பதிலையாவது குறைக்க முடியும். எந்த பதில்களையும் நீக்காமல் இருக்கும் ஒருவர் சரியாக பதிலளிப்பதற்கான நிகழ்தகவானது 20% ஆகும். ஒரு தவறான பதிலை நீக்குவது இந்த நிகழ்தகவை 25% ஆக அதிகரிக்கும்; இரண்டை நீக்குவது நிகழ்தகவை 33.3% ஆக அதிகரிக்கும்; மூன்றை நீக்குவதால் சரியான பதிலைத் தேர்வுசெய்வதன் நிகழ்தகவு 50%, எனவே கேள்வியின் முழுமதிப்பெண் பெறப்படுகின்றது.
தேர்வு எழுதுதல்
முதல் பருவத் தேர்வுத் தேதியில் SAT பகுத்தறிதல் தேர்வு மட்டுமே நடைபெறுவதால், அத்தேர்வு தவிர மற்ற ஏதேனும் கொடுக்கப்பட்ட தேர்வுத் தேதிகளில் தேர்வாளர்கள் SAT பகுத்தறிதல் தேர்வு அல்லது மூன்று SAT பாடத் தேர்வுகள் வரையில் எழுதலாம். தேர்வாளர்கள் தேர்வெழுத விரும்பினால், காலேஜ் போர்டின் வலைத்தளத்தில் மின்னஞ்சல் மூலமாகவோ அல்லது தொலைபேசி வாயிலாகவோ தேர்வுத் தேதிக்கு குறைந்தது மூன்று வாரங்களுக்கு முன்னதாக ஆன்லைனில் பதிவுசெய்யலாம்.
SAT பாடத் தேர்வுகள் தேர்வு நாளில் ஒரு பெரிய புத்தகத்தில் அளிக்கப்படுகின்றன. எனவே, இது எந்தத் தேர்வுகள் மற்றும் அதற்கு எவ்வளவு மாணவர்கள் பதிவு செய்துள்ளனர் என்பதை இயல்பாகப் பொருட்படுத்துவதில்லை; கேட்டறிதலைக் கொண்ட மொழித்தேர்வுகள் இதற்கு விதிவிலக்காகக் கூடும், ஏனெனில் மாணவர், அவரது தொடக்கப் பதிவுசெய்தலில் குறிப்பிட்டதற்கு மாறாக வேறு எந்தத் தேர்வுகளையும் எழுத தனது மனதை மாற்றிக் கொள்ளலாம். மாணவர்கள் அவர்கள் பதிவுசெய்ததை விடவும் அதிகமான பாடத் தேர்வுகளை எழுதத் தேர்வுசெய்தால், பின்னர் காலேஜ் போர்டினால் கூடுதல் தேர்வுகளுக்கான கட்டணம் விதிக்கப்பட்டு, அவர்களது மதிப்பெண்கள் கட்டணம் செலுத்தும் வரையில் வெளியிடப்படாமல் இருக்கும். மாணவர்கள் அவர்கள் பதிவுசெய்ததை விடவும் குறைந்த எண்ணிக்கையிலான பாடத் தேர்வுகளை எழுதியிருந்தால், அவர்கள் பணத்தைத் திரும்பப் பெற தகுதியடைய மாட்டார்கள்.
SAT பகுத்தறிதல் தேர்வுக் கட்டணம் $45 ($71 சர்வதேசம்) ஆகும். பாடத் தேர்வுகளுக்கு, மாணவர்கள் அடிப்படைப் பதிவுசெய்தல் கட்டணம் $20 மற்றும் ஒவ்வொரு தேர்விற்கும் $9 செலுத்தவேண்டும் (கேட்டறிதலைக் கொண்ட மொழித் தேர்வுகள் தவிர, அவை ஒவ்வொன்றின் கட்டணம் $20 ஆகும்). காலேஜ் போர்டானது குறைந்த வருமானமுடைய மாணவர்களுக்காக கட்டணச் சலுகை கிடைக்கக்குமாறு செய்துள்ளது. தாமதமாகப் பதிவுசெய்தல், காத்திருப்புத் தேர்வு, பதிவு மாற்றங்கள், தொலைபேசியில் மதிப்பெண்கள் பெறுதல் மற்றும் (இலவசமாக வழங்கப்படும் நான்குக்கு மேல்) கூடுதல் மதிப்பெண் அறிக்கைகள் ஆகியவற்றிற்கு கூடுதல் கட்டணங்கள் விதிக்கப்படும்.
மத நம்பிக்கையுள்ள தேர்வாளர்கள் சனிக்கிழமையில் தேர்வு எழுதுவதைத் தவிர்க்கும் பொருட்டு அதைத் தொடர்ந்து வரும் ஞாயிற்றுக்கிழமையில் எழுதக் கோரலாம், இதில் ஞாயிற்றுக்கிழமைத் தேர்வானது முதன்மைத் தேர்வு வழங்கப்பட்டதிலிருந்து எட்டு நாட்களுக்குப் பிறகு நடைபெறுவதால் அக்டோபர் தேர்வுத் தேதி விதிவிலக்காகின்றது. அது போன்ற கோரிக்கைகள் கண்டிப்பாக பதிவுசெய்யும் போதே குறிக்கப்படவேண்டும், மேலும் அவை மறுப்புக்கு உட்பட்டவை.
உடல் ஊனம் மற்றும் காது கேளாமை உள்ளிட்ட பரிசோதிக்கத்தக்க இயலாமைகளைக் கொண்ட மாணவர்கள் தேவையான வசதிகளுடன் SAT தேர்வை எழுதலாம். கற்றல் இயலாமை காரணமாக கூடுதல் நேரம் தேவைப்படும் மாணவர்களுக்கு தரநிலையாக்கப்பட்ட நேரம் + 50% அதிகரிக்கப்படுகின்றது; நேரம் + 100% கூட வழங்கப்படுகின்றது.
மூல மதிப்புகள், அளவிடப்பட்ட மதிப்புகள் மற்றும் சதமானங்கள்
மாணவர்கள் அவர்களின் ஆன்லைன் மதிப்பெண் அறிக்கையை தோராயமாக தேர்வு நடத்தப்பட்ட மூன்று வாரங்களுக்குப் பிறகு பெறுகின்றனர் (தாள் மதிப்பெண்கள், அஞ்சல் அனுப்ப ஆறுவாரங்கள் ஆகும்), அதனுடன் ஒவ்வொரு பிரிவின் மதிப்பெண்களும் 200–800 என்ற அளவில் மதிப்பிடப்படுகின்றது மேலும் எழுதுதலுக்கான பின்வரும் இரண்டு துணை மதிப்பெண்கள் பெறப்படும்: கட்டுரை மதிப்பெண் மற்றும் சரியான விடையைத் தேர்ந்தெடுக்கும் வகையிலான கேள்விகளுக்கான துணை மதிப்பெண் ஆகியவை. மாணவர்களின் மதிப்பெண்களுடன் கூடுதலாக, அவர்கள் தங்களின் சதமானத்தைப் (தேர்வெழுதி குறைந்த மதிப்பெண்கள் பெற்ற பிற மாணவர்களின் சதவீதம்) பெறுகின்றனர். மூல மதிப்பும் அல்லது சரியான பதில்களிலிருந்து பெறப்பட்ட புள்ளிகள் மற்றும் தவறான பதில்களிலிருந்து இழந்த புள்ளிகளும் (தேர்வினைப் பொறுத்து வெறும் 50 க்கு கீழாக இருந்து வெறும் 60 க்கு கீழ் வரை இருக்கின்றது) இதில் சேர்க்கப்படும். மாணவர்கள் கூடுதல் கட்டணத்துடன் கேள்வி பதில் சேவையையும் பெறலாம், இது மாணவரின் பதில், ஒவ்வொரு கேள்விக்கும் சரியான பதில் மற்றும் ஒவ்வொரு கேள்விக்கும் ஆன்லைன் ஆதாரங்கள் விளக்கமளிப்பது போன்ற சேவையை அளிக்கின்றது.
ஒவ்வொரு அளவிடப்பட்ட மதிப்பெண்ணுக்குரிய சதமானமும் தேர்வுக்குத் தேர்வு வேறுபடுகின்றது—எடுத்துக்காட்டாக 2003 ஆம் ஆண்டு, SAT பகுத்தறிதல் தேர்வின் இரண்டு பிரிவுகளில் 800 க்கு மதிப்பிடப்பட்ட மதிப்பெண்ணிற்கான சதமானம் 99.9, அதே நேரத்தில் SAT இயற்பியல் தேர்வில் 800 க்கு மதிப்பிடப்பட்ட மதிப்பெண்ணிற்கான சதமானம் 94 ஆகும். வெவ்வேறு மதிப்பெண்களுக்கு வேறுபட்ட சதமானங்கள் வழங்கப்படுகின்றன, இந்த வேறுபாடுகளுக்குக் காரணம் தேர்வின் உள்ளடக்கமும் ஒவ்வொரு தேர்வையும் தேர்ந்தெடுக்கும் மாணவர்களின் தரமுமே ஆகும். பாடத் தேர்வுகள் தீவிர ஆய்வுக்கு உட்பட்டவை (பெரும்பாலும் மிகவும் கடினமானது AP வடிவத்தில் உள்ளது), மேலும் அவை யார் நன்றாக செயல்பட முடியும் என்று கருதுகின்றனரோ அவர்கள் மட்டுமே இந்தத் தேர்வுகளை எழுதுகின்றனர், இதில் சாய் மதிப்பெண் பங்கீடு காணப்படுகிறது.
பழைய SAT (1995 க்கு முன்னர்) மிக உயர்ந்த உயர் மதிப்பைப் பெற்றிருந்தது. கொடுக்கப்பட்ட எந்த வருடத்திலும், மில்லியனுக்கும் மேலாக தேர்வு எழுதியவர்களில் ஏழுபேர் மட்டுமே 1580 க்கு அதிகமான மதிப்பெண் பெறமுடிந்தது. மதிப்பெண் 1580 க்கும் அதிகமாக இருந்தால் அது 99.9995 சதமானத்திற்குச் சமமாகும்.
SAT-ACT மதிப்பெண் ஒப்பீடுகள்
thumb|150px|உயர்நிலைப் பள்ளிக் கல்வி 2006 ஆம் ஆண்டு தேர்வு முன்னுரிமைகளைப் பொறுத்த மாகாணங்களின் வரைபடம். ACT ஐ விடவும் SAT எழுதிய அதிக மாணவர்களைக் கொண்ட மாகாணங்கள் ஆரஞ்சு நிறத்தில் உள்ளன. SAT மற்றும் அதன் மிகப்பெரிய போட்டித் தேர்வான ACT ஆகிய இரண்டிற்குமிடையே எந்த அதிகாரப்பூர்வ ஒப்பீட்டு மாற்றப் பட்டியலும் இல்லை, இங்கு காலேஜ் போர்டானது 1994 ஆம் ஆண்டு அக்டோபர் மற்றும் 1996 ஆம் ஆண்டு டிசம்பர் இடையே இரண்டு தேர்வையும் எழுதிய 103,525 தேர்வாளர்களின் முடிவுகள் அடிப்படையில் ஒரு அதிகாரப்பூர்வமற்ற அட்டவணையை வெளியிட்டது; இரண்டு தேர்வுகளும் அதன் பிறகு மாற்றம் பெற்றுள்ளன. பல கல்லூரிகளும் தங்களது சொந்த அட்டவணைகளையும் வழங்கியுள்ளன. பின்வரும் அட்டவணை கலிபோர்னியா பல்கலைக்கழகத்தின் ஒப்பீட்டு மாற்ற அட்டவணையின் அடிப்படையிலானது.
வரலாற்று ரீதியான மேம்பாடு
முதலில் வடகிழக்கு அமெரிக்காவில் உள்ள கல்லூரிகள் மற்றும் பல்கலைக்கழகங்களால் முக்கியமாகப் பயன்படுத்தப்பட்ட, மேலும் இராணுவ ஆல்பா மற்றும் பீட்டா தேர்வுகளில் பணியாற்றிய உளவியலாளர்களில் ஒருவரான கார்ல் பிரிக்ஹாம் அவர்களால் உருவாக்கப்பட்ட, SAT தேர்வானது வேறுபட்ட சமூகப் பொருளாதார பின்புலங்களில் இருந்து வந்த மக்களிடையே ஒரு சார்புத்தன்மையை நீக்கும் விதமாகவே முதலில் உருவாக்கப்பட்டது.
1901 ஆம் ஆண்டுத் தேர்வு
காலேஜ் போர்டானது 1901 ஆம் ஆண்டு ஜூன் மாதம் 17 அன்று தொடங்கப்பட்டது, அந்நேரத்தில் அதன் முதல் தேர்வு அமெரிக்காவில் 67 இடங்களிலும் ஐரோப்பாவில் இரண்டு இடங்களிலும் நடைபெற்று அவற்றில் 973 மாணவர்கள் பங்குபெற்றனர். தேர்வு எழுதுபவர்கள் பல்வேறான பின்புலங்களில் இருந்து வந்தனர் என்றாலும், தோராயமாக அவர்களில் மூன்றில் ஒரு பங்கினர் நியூயார்க், நியூ ஜெர்சி அல்லது பென்சிலவேனியா ஆகியவற்றிலிருந்து வந்தவர்களாவர். தேர்வு எழுதுபவர்களில் பெரும்பாலானோர் தனியார் பள்ளிகள், அகாடமிகள் அல்லது ஆதரிக்கப்படும் பள்ளிகளில் இருந்து வந்தனர். தேர்வு எழுதுபவர்களில் சுமார் 60% கொலம்பியா பல்கலைக்கழகத்திற்கு விண்ணப்பித்தனர். தேர்வானது, ஆங்கிலம், பிரெஞ்சு, ஜெர்மன், இலத்தீன், கிரேக்கம், வரலாறு, கணிதவியல், வேதியியல் மற்றும் இயற்பியல் ஆகிய பிரிவுகளைக் கொண்டிருந்தது. தேர்வு சரியான விடையைத் தேர்ந்தெடுக்கும் வகையிலான கேள்விகளைக் கொண்டிருக்கவில்லை, ஆனால் அதற்குப் பதிலாக "மிகநன்று," "நன்று," "சந்தேகம்," "மோசம்" அல்லது "மிகவும் மோசம்" போன்ற கட்டுரையின் பதில்களின் அடிப்படையில் மதிப்பிடப்பட்டது.
1928 மற்றும் 1929 ஆம் ஆண்டுகளின் தேர்வுகள்
1928 ஆம் ஆண்டு வாய்மொழி பிரிவுகளின் எண்ணிக்கை 7 ஆகக் குறைக்கப்பட்டது, மேலும் கால வரம்பானது இரண்டு மணிநேரத்திற்கு அருகில் அதிகரிக்கப்பட்டது. 1929 ஆம் ஆண்டு பிரிவுகளின் எண்ணிக்கையானது மீண்டும் குறைக்கப்பட்டு 6 என்று ஆனது. இந்த மாற்றங்கள் தேர்வாளர்களிடையே நேர நெருக்கடியில் சிறிது தளர்வை ஏற்படுத்தியது. இந்தத் தேர்வுகளில் கணிதம் முழுவதுமாக நீக்கப்பட்டது, பதிலாக சொல்லியல் திறனில் மட்டுமே கவனம் செலுத்தியது.